**ՀԱՇՎԵՏՎՈՒԹՅՈՒՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ 2019 ԹՎԱԿԱՆԻ ԳՈՐԾՈՒՆԵՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

Հաշվետու ժամանակահատվածում պետական գույքի կառավարման առանձին բնագավառներում ձեռք են բերվել հետևյալ արդյունքները.

01.01.2020թ. դրությամբ պետական գույքի էլեկտրոնային հաշվառման համակարգում գրանցված է 9462 միավոր անշարժ գույք, որի ընդհանուր մակերեսը կազմում է 8055901.14 քառ.մետր, (այդ թվում այլ երկրներում գտնվող 14 միավոր անշարժ գույք՝ 6885.97 քառ.մետր ընդհանուր մակերեսով և ԼՂՀ-ում գտնվող 3 միավոր անշարժ գույք՝ 1922.04 քառ.մետր ընդհանուր մակերեսով), 209 իրավաբանական անձանց գույքի կազմում ընդգրկված 2763 միավոր անշարժ գույք (որի ընդհանուր մակերեսը կազմում է 1391195.46 քառ.մետր), 273 անվանում (16615 միավոր) մտավոր սեփականության օբյեկտ:

01.01.2020թ. դրությամբ պետական գույքի էլեկտրոնային հաշվառման համակարգում գրանցված ընդհանուր օգտագործման ավտոմոբիլային ճանապարհների երկարությունը կազմում է 7596.89 կմ (այդ թվում՝ միջպետական նշանակության՝ 1721.34 կմ, հանրապետական նշանակության՝ 2065.75 կմ, մարզային նշանակության՝ 3809.8 կմ):

Հաշվետու ժամանակահատվածում լուծարվող կազմակերպություններում մարվել է շուրջ 288909.0 հազ.դրամ կրեդիտորական պարտք, որից ՀՀ պետական բյուջե` 197843.0 հազ.դրամ:

ՀՀ պետական բյուջեի թիվ 900005029039 «Լուծարվող պետական փակ բաժնետիրական ընկերությունների հաշվարկային հաշիվներում մնացած դրամական միջոցների հավաքագրում» եկամտային հաշվին փոխանցվել է 76247.0 հազար դրամ։

2019 թվականի ընթացքում Կոմիտեի կողմից մշակվել և շրջանառության մեջ են դրվել պետական գույքի տնօրինման վերաբերյալ ՀՀ կառավարության 54 որոշման նախագիծ, որից 32-ն ընդունվել է ՀՀ կառավարության կողմից, 17-ը գտնվում է շրջանառության մեջ, 4-ը ներկայացվել է ՀՀ կառավարության քննարկմանը, 1-ը հանվել է շրջանառությունից։

Հաշվետու ժամանակահատվածում մշակվել և 09.12.2019թ.-ին ՀՀ կառավարության քննարկմանն է ներկայացվել «1988-1992 թվականներին Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին» ՀՀ կառավարության որոշման նախագիծը 12 ընտանիքի վերաբերյալ՝ 33 անձ, 15 սենյակ։

Հաշվետու ժամանակահատվածում նախապատրաստվել և շրջանառության մեջ է դրվել «Բնակելի տարածք նվիրելու մասին» ՀՀ կառավարության որոշման նախագիծը 43 ընտանիքի վերաբերյալ՝ 103 անձ, 43 սենյակ։

2019 թվականի ընթացքում կնքված պայմանագրերով նախատեսված պարտավորությունների կատարման նկատմամբ հսկողություն է իրականացվել 85 գործերով։

Հաշվետու ժամանակահատվածում «Կարեն Դեմիրճյանի անվան մարզահամերգային համալիր» ՊՈԱԿ-ում անցկացվել է 41 միջոցառում, որի արդյունքում ՊՈԱԿ-ի հասույթը կազմել է 207630.0 հազ.դրամ։ 2019 թվականի ընթացքում հաշվարկվել և ՀՀ պետական բյուջե է վճարվել 96070.0 հազ.դրամի հարկեր և պարտադիր վճարներ:

**Հաշվետու ժամանակահատվածում՝** պետական **գույքի օտարումից** ստացված մուտքերն ունեն հետևյալ տեսքը. գույքի օտարումից ստացված միջոցները կազմել են կազմել են 141078.4 հազ.դրամ, որից ՀՀ պետական բյուջե է փոխանցվել 121633.0 հազ.դրամ,

պետական **գույքի մասնավորեցումից** ստացված միջոցները կազմել են 56887.4 հազ.դրամ, որից՝ ՀՀ պետական բյուջե է փոխանցվել 55481.2 հազ.դրամ,

պետական **գույքի վարձակալությունից** փաստացի ՀՀ պետական բյուջե է մուտքագրվել 302110.5 հազ.դրամ:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում **կապի սարքավորումների տեղակայման և սպասարկման պայմանագրերից** փաստացի մուտքագրվել է 231452.0 հազ.դրամ, որից ՀՀ պետական բյուջե է փոխանցվել 66732.0 հազ.դրամ,

**պետական սեփականություն համարվող հողերի** կադաստրային արժեքի վճարումից մուտքերը կազմել են 183445.5 հազ.դրամ:

Վերը նշված հոդվածներով ստացված դրամական միջոցները կազմել են են 914973.7 հազ.դրամ, որից ՀՀ պետական բյուջե է փոխանցվել729402.2 հազ.դրամ։:

**Հարուցված հայցերի և** արտադատական կարգով ՀՀ պետական բյուջե է վերադարձվել 22135.1 հազ.դրամ գումար:

**Օրենսդրության բարելավումներ և բարեփոխումներ.**

1.ՀՀ կառավարության ծրագրի պահանջներից, ինչպես նաև Պետական գույքի կառավարման համակարգը բարեփոխելու, տեղ գտած թերությունները վերացնելու և պետական գույքի կառավարման արդյունավետությունը բարձրացնելու նպատակով՝ Կոմիտեի կողմից մշակվել է Պետական գույքի կառավարման հայեցակարգը, որն ընդունվել է ՀՀ կառավարության 2019 թվականի դեկտեմբերի 5-ի N 1834-Լ որոշմամբ

2. Մշակվել և 09.07.2019թ.-ին ՀՀ Ազգային ժողովի կողմից ընդունվել է «Պետական գույքի մասնավորեցման 2017-2020 թվականների ծրագրի կատարման 2018 թվականի տարեկան հաշվետվությունը հաստատելու մասին» ՀՕ-140-Ն ՀՀ օրենքը։

3. Մշակվել և 19.06.2019թ.-ին ՀՀ Ազգային ժողովի կողմից ընդունվել է «Պետական գույքի մասնավորեցման 2017-2020 թվականների ծրագրի մասին Հայաստանի Հանրապետության օրենքում փոփոխություն կատարելու մասին» ՀՕ-84-Ն ՀՀ օրենքը։

4. Մշակվել և 19.11.2019թ.-ին ՀՀ Ազգային ժողովի կողմից ընդունվել է «Պետական գույքի մասնավորեցման 2017-2020 թվականների ծրագրի մասին» Հայաստանի Հանրապետության օրենքում փոփոխություններ կատարելու մասին» ՀՕ-222-Ն օրենքը:

5. Մշակվել և 25.07.2019թ.-ին ընդունվել է «Պետական գույքի կառավարման 2018-2020 թվականների ծրագրի կատարման 2018 թվականի հաշվետվությանը հավանություն տալու մասին» N 467-Ն ՀՀ կառավարության որոշումը։

6. ՀՀ կառավարության կողմից 2019 թվականի հունիսի 27-ին ընդունվել է «Պետական անշարժ գույքի օտարման կամ վարձակալության տրամադրման աշխատանքները կանոնակարգելու նպատակով հանձնաժողով ստեղծելու, դրա կազմը, ինչպես նաև օտարման կամ վարձակալության տրամադրման համար ներկայացվող, օտարման ենթակա, վարձակալության տրամադրման ենթակա, օտարման և վարձակալության տրամադրման ոչ ենթակա պետական անշարժ գույքի ցանկերի օրինակելի ձևերը հաստատելու մասին» N 949-Ն որոշումը։